Μπιορν ο Σιδηρόπλευρος

Επιδρομές στην Μεσόγειο

Το 860 ο Μπιόρν μαζί με τον Χάστεϊν ήταν αρχηγοί μιας μεγάλης επιδρομής των Βίκινγκ στη Μεσόγειο. Μετά τις επιδρομές τους στις Ιβηρικές ακτές μέσω του δρόμου τους για το Γιβραλτάρ λεηλάτησαν το νότιο τμήμα της Γαλλίας όπου ο στόλος του έμεινε όλο το χειμώνα, στην συνέχεια ο στόλος τους έφτασε στην Ιταλία κυριεύοντας την παραθαλάσσια πόλη της Πίζα. Προχώρησαν στην ενδοχώρα στην πόλη Λούνι για την οποία πίστευαν εκείνη την περίοδο πως ήταν η Ρώμη αλλά δεν μπόρεσαν να παραβιάσουν τα τείχη της πόλης. Ο Χάστεϊν επινόησε ένα τέχνασμα, έστειλε αγγελιοφόρους στον επίσκοπο να πουν ότι όντας ήταν στα πρόθυρα του θανάτου, από το νεκροκρέβατο του επιθυμούσε να ασπαστεί τον χριστιανισμό, να λάβει Θεία Κοινωνία και να ταφεί σε ιερό τόπο μέσα στην εκκλησία τους. Μεταφέρθηκε στο παρεκκλήσι με μια μικρή φρουρά με μεγάλες τιμές αλλά εκεί αιφνιδίασε τους αναστατωμένους κληρικούς πηδώντας από το φέρετρο. H ομάδα των Βίκινγκ διείσδυσε στις πύλες που άνοιξαν αμέσως αφήνοντας το υπόλοιπο του στρατού να μπουν και να καταλάβουν την πόλη. Μετά την μεγάλη αυτή νίκη και πολλές άλλες στην Σικελία και την βόρεια Αφρική επέστρεψε στο Γιβραλτάρ για να αντιμετωπίσει μια ναυτική ομάδα των Σαρακηνών υπό την ηγεσία του Αλ Άνταλους. Στην μάχη που ακολούθησε γνώρισε την συντριβή, οι Σαρακηνοί του Άνταλους με την χρήση του Ελληνικού υγρού πυρ έκαψαν 40 πλοία, όσοι επέζησαν μεταξύ τους και ο ίδιος ο Μπιορν δραπέτευσε για την Σκανδιναβία και έζησε εκεί το υπόλοιπο διάστημα της ζωής του σαν πλούσιος άντρας.

Συγκρούσεις με τον πατέρα του

Ο Μπιορν και τα αδέρφια κατέκτησαν την Σγιέλαν, την Γιουτλάνδη, την Γκότλαντ, την Έλαντ και όλα τα μικρότερα νησιά, στην συνέχεια αποβιβάστηκαν στην Δανία με τον μεγαλύτερο αδελφό τους Άιβαρ τον Ασπόνδυλο σαν αρχηγό τους. Ο Ράγκναρ άρχισε να ζηλεύει τις επιτυχίες των γιων του, τοποθέτησε σαν Γιαρλ στην Σουηδία τον Έιστειν Μπελί με εντολή να προστατεύσει την χώρα από τους γιους του και ο ίδιος προχώρησε σε εκστρατεία στην Βαλτική Θάλασσα για να λεηλατήσει και να δείξει τις ικανότητες του. Οι γιοι του Ράγκναρ Έρικ και Αγκνάρ αποβιβάστηκαν στην λίμνη Μέλαρεν ζητώντας από τον Έινστειν Μπελί να υποταχθεί στους ίδιους και στα αδέλφια τους, ο Έρικ ζήτησε επιπλέον από τον Έινστειν την κόρη του Μπόργγκχιλ σαν σύζυγο. Ο Έινστειν του απάντησε ότι θα ζητήσει πρώτα την γνώμη από το βασιλικό συμβούλιο, το συμβούλιο απέρριψε την πρόταση και κήρυξε τον πόλεμο στα δυο αδέλφια, στην μάχη που ακολούθησε ο Αγκνάρ σκοτώθηκε και ο Έρικ συνελήφθη αιχμάλωτος από τις Σουηδικές δυνάμεις. Ο Έινστειν Μπελί πρότεινε στον Έρικ να τον κάνει κυβερνήτη στην Ουψάλα και να του δώσει την κόρη του σύζυγο αλλά ο Έρικ του απάντησε ότι μετά από αυτή την ατιμωτική ήττα δεν ήθελε τίποτε άλλο παρά μονάχα να θανατωθεί, η επιθυμία του έγινε αποδεκτή. Στην Σγιέλαν ο Μπιορν, ο Χβίτσερκ και η μητέρα τους Άσλαγκ έπαιξαν καθοριστικό ρόλο στην συνέχεια, επιτέθηκαν στην Σουηδία με την ίδια την Άσλαγκ που αποκαλούσε τον εαυτό της Ρανταλίν επικεφαλής του ιππικού, στην μάχη που ακολούθησε οι Σουηδοί ηττήθηκαν και ο Έινστειν Μπελί σκοτώθηκε. Ο Ράγκναρ δεν ήταν τόσο ευτυχής για τις επιτυχίες των γιων του χωρίς την βοήθεια και αποφάσισε να κατακτήσει την Αγγλία για να δείξει τις ικανότητες του αλλά ηττήθηκε, ο Αέλα της Νορθουμβρίας τον συνέλαβε και τον θανάτωσε σε έναν λάκκο με φίδια.

Κατάληψη της Νορθουμβρίας

Ο Μπιορν και τα αδέλφια του επιτέθηκαν στην Νορθουμβρία για να εκδικηθούν τον θάνατο του πατέρα τους αλλά ηττήθηκαν και ο μεγάλος αδελφός Άιβαρ ζήτησε συμφιλίωση με τον Αέλα. Ο Άιβαρ ζήτησε μονάχα από τον Αέλα "τόση γη όση μπορεί να απλωθεί το δέρμα ενός βοδιού" και ορκίστηκε στον Αέλα ότι δεν θα ξανακάνει ποτέ πόλεμο μαζί του, ο Αέλα έδεσε ένα δέρμα με κλωστές και το άπλωσε τόσο όσο να καλύψει ένα κάστρο, το κάστρο που του παραχώρησε ήταν η Γιορκ ή το Λονδίνο. Ο Άιβαρ σύντομα συγκέντρωσε δυνάμεις και έγινε εξαιρετικά δημοφιλής στους Άγγλους, τότε όταν κατάλαβε ότι είναι ισχυρός διέταξε τα αδέλφια του να ξεκινήσουν πάλι τον πόλεμο εναντίον του Αέλα. Ο Άιβαρ και τα αδέλφια του αυτή την φορά συνέτριψαν τους Νορθούμβριους, ο Αέλα συνελήφθη και θανατώθηκε με το μαρτύριο του "αετού αίματος". Ο Μπιορν και τα αδέρφια του κατόπιν λεηλάτησαν την Αγγλία, την Ουαλία, τη Γαλλία και την Ιταλία, μέχρι που έφτασαν στην πόλη Λούνα της Ιταλίας, όταν επέστρεψαν στη Σκανδιναβία διαίρεσαν το βασίλειο και ο Μπιορν πήρε την Ουψάλα και τη Σουηδία.

Θρύλοι

Τα "Σάγκας του Ερβαράρ" αναφέρουν ότι ο Έιστεϊν Μπέλι σκοτώθηκε από τον Μπιορν και τα αδέρφια του, όπως ειπώθηκε στην "Ιστορία του Ράγκναρ Λόθμπροκ" και κατέκτησαν όλη τη Σουηδία. Τα "Χρονικά του Μπερτινιάνι" και τα "Χρονικά του Φορταλενένσε" λένε για έναν Βίκινγκ βασιλιά με το όνομα Μπέρνο που λεηλάτησε τον Σηκουάνα το 850. Γύρω στο 1070, ο Γουίλιαμ του Χουμιέγες αναφέρθηκε σε αυτόν με το προσωνύμιο Σιδηρόπλευρος που ήταν γιος του βασιλιά Λόθμπροκ. Ο Μπιόρν ο Σιδηρόπλευρος είναι πρωταγωνιστής στην τηλεοπτική σειρά Βίκινγκς στην οποία απεικονίζεται ως γιος της Λάγκερθα, ως παιδί τον υποδύθηκε ο Νέιθαν ο Τουλ και ως νεαρό άνδρα ο Αλεξάντερ Λούντβιχ.